Banen som ble bygget etter forslag fra en motorsportsentusiast i bilismens barndom, (Hugh Locke-King), ble åpnet den 17. juni 1907 som den første spesialbygde bane med doserte svinger. Kravene til fart og hensynet til utsyn fra publikumsplassene førte til at den ble bygget som en 30 meter bred bane i en 4,4 km lang oval med tre svinger, alle med 30° dosering. I sin glanstid kunne den romme opp til 287 000 tilskuere.